ખુલ્લી લડાઈ માટે દેશના રાજકીય નેતૃત્વે ઓછા જોખમવાળા સામાન્ય વલણને અપનાવવું પડે છે. તેના મૂળમાં એવો વિચાર છે કે એક પગલું ભરવામાત્રથી મામલો બિચકી જશે. પરમાણુ હથિયારોના આજના જમાનામાં પાકિસ્તાન પ્રેરિત આતંકવાદ વિરુદ્ધ ભારતની એક મોટી કાર્યવાહી પણ પરમાણુ યુદ્ધનું સંકટ પેદા કરી શકે છે, જે ઘાતક હશે. પશ્ચિમી જાણકારોએ આ સંદિગ્ધ વિચારને એ હદે માન્યતા આપી દીધી છે કે ભારતીય વિદ્વાનો એક એવા આભાસી સંસારમાં જીવી રહ્યા છે જેમાં ભારત-પાકિસ્તાન સમસ્યામાં પાકિસ્તાનની સ્થિતિ મજબૂત થઈ જાય છે.